આ સાથે પાટડીયાના સુરેશભાઇ રામસીંગભાઇ સંગાડાને પણ પકડીને તેના ઘરે ઉતારેલી ખાલી બોટલોનો જથ્થો પણ જપ્ત કરાયો હતો. આમ અલ્પેશભાઇ વસુનિયા તથા વિરજીભાઇ ડામોરના મકાનમાંથી કલર, એસેન્સ, પાણી, સ્પીરીટ ,દારૂ ભરવાની કાંચની બોટલો, લેબલો તથા બોક્ષ કબજે કરાયા હતાં. રોકડ રકમ 53530 રૂપિયા પણ જપ્ત કરાયા હતાં. ઘરમાં સંગ્રહી રાખવામાં આવેલો 6,38,000 રૂપિયાનો નકલી દારૂ પણ મળ્યો હતો. મોટર સાયકલ, સ્કોર્પીયો વિગેરે મળી કુલ રૂપિયા 21,21060નો કુલ મુદ્દામાલ પોલીસે જપ્ત કર્યોહતો. એલસીબીના પી.એસ.આઇ. પી.બી.જાદવની ફરિયાદના આધારે અલ્પેશભાઇ વસુનિયા, વિરજીભાઇ ડામોર બન્ને રહે. ખાતપુરના મુવાડા, નારસીંગભાઇ ઉર્ફે ભરતભાઇ વસુનિયા ખાતપુરના મુવાડા, પાટનના કૈલાશભાઇ ગુર્જર અને સુરેશભાઇ સંગાડા રહે. પાટડીયા તા.ફતેપુરાની વિરૂદ્ધ ગુનો દાખલ કરવામાં આવ્યો છે. કૈલાશ ગુર્જર તથા સુરેશ સંગાડાની ધરપકડ કરવામાં આવી છે. જ્યારે અન્ય આરોપીઓ ફરાર થઇ ગયા છે. આ ઘટનાથી આખા જિલ્લામાં ખળભળાટ મચી ગયો હતો.